
УВАЖАЕМИ ГОСПОДИН НИКОЛОВ,
През 2019 г. фирма „ЕВРОТЕКС“ ЕООД поставя на територията на Община Бургас контейнери за разделно събиране на дрехи, обувки, кожени изделия и други текстилни продукти под марката „TEXCYCLE“. Въпросните съдове са бели и на тях присъства гербът на Община Бургас. От разговорите, които проведох, стана ясно, че фирмата не плаща наем на общината. Фирма „ЕВРОТЕКС“ ЕООД рециклира текстилните изделия и произвежда от тях парцали за почистване с индустриално приложение, вторична прежда и продукти от нетъкан текстил. Компанията се занимава и с търговия на дрехи и обувки втора употреба под марките „ЕВРОТЕКС“ и “ШАНО“. Липсва информация за рециклиране на събраните обувки и кожени изделия.
На основание чл.85, ал.1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, желая да получа писмен отговор на следните въпроси:













Какъв е броят на контейнерите за дрехи и обувки, поставени на територията на Община Бургас?
Какво е количеството събран текстил за 2020, 2021, 2022 и 2023 година?
Защо фирма „ЕВРОТЕКС“ ЕООД не плаща наем за поставените съдове на общинска земя?
Имало ли е запитвания за периода на функциониране на контейнерите от социалните служби на общината за даряване на годни за употреба дрехи и обувки, съответно какви количества са дарени?





















07.03.2024 г.	С уважение,
 .....................................
 /Александър Койчев/

